Előterjesztés Zalakaros Város Önkormányzat Képviselőtestülete 2020. március 12-i ülésére

Napirend címe: Magyar Falu Program orvosi eszközök beszerzése

Az előterjesztést készítette: Hohl-Szabó Edina projektmenedzser

Tisztelt Képviselőtestület!

A Miniszterelnökséget vezető miniszter (a továbbiakban: miniszter) pályázatot hirdetett a Magyar Falu Program 2020. évi végrehajtásáról szóló 1043/2020. (II. 17.) Korm. határozat alapján Magyarország területén működő 5000 fő, és ez alatti állandó lakosságszámú települések önkormányzatai számára a tulajdonukban lévő, állami finanszírozású közfeladatot ellátó orvosi rendelők működéséhez szükséges orvosi eszközök beszerzésének támogatására.

A pályázat keretében a fogorvosi rendelőhöz kapcsolósóan fogorvosi kezelőszék kerülne beszerzésre.
A projekt költségvetése max. 3 millió Ft. A támogatás intenzitása 100%. 
A projekt megvalósítási időszaka maximum 12 hónap, de legkésőbb 2021.07.31.
A pályázat benyújtási határideje 2020.04.24.

A fogorvosi kezelőszékre vonatkozóan árajánlat bekérésre került, a kezelő szék bekerülési költsége bruttó 5.968.000 Ft. Az árajánlat az előterjesztés mellékletét képezi.

Határozati javaslat:

Képviselőtestület:
1./ egyetért azzal, hogy Zalakaros Város Önkormányzata pályázatot nyújtson be Miniszterelnökséget vezető miniszter által meghirdetett, Magyar Falu Program keretében „Orvosi eszköz” pályázati kiíráshoz kapcsolódóan fogorvosi kezelő szék beszerzésére, és felhatalmazza a Polgármestert a pályázat előkészítésével kapcsolatos intézkedések megtételére, a pályázati dokumentáció aláírására.
[bookmark: _GoBack]2./ Zalakaros Város Önkormányzata határozatban rögzíti, hogy a pályázat megvalósításához - a kezelő szék beszerzéséhez – a maximális támogatásra, 3.000 000 Ft-ra nyújtja be pályázatát, továbbá 2.968.000 Ft. önrészt biztosít, mely a 2020. évi költségvetésben beruházások 12 pontjában rendelkezésre áll. 
Határidő: azonnal
Felelős: Novák Ferenc polgármester
(Operatív felelős: Hohl-Szabó Edina)

                                                    			              Novák Ferenc
                                                               			   polgármester 
